Slottsplassen (Oslo)

**Slottsplassen** er en gruslagt plass i Oslo som ligger foran (øst) Det kongelige slott. Plassen ble tegnet av slottsarkitekt Hans Linstow i forbindelse med oppføring av Slottet og anleggelse av Slottsparken, som også Linstow tegnet. Plassen og Slottets fasade danner endepunktet i den linjen Linstow tegnet fra den daværende bybebyggelsen ved dagens Egertorget for å knyttet Slottet og byen sammen.  Dette ble den senere Karl Johans gate.

Sentralt på Slottsplasen står Brynjulf Bergsliens rytterstaue av kong Karl Johan fra 1875. Samtidig ble trappeanlegget foran med kandelaberlykter og balustrade anlagt av stadskonduktør Georg Andreas Bull.

Slottet har adresse Slottsplassen 1, som er eneste adresse knyttet til plassen.

## Grusdekket

Bruken av grus på den 15 dekar store plassen har vært omdiskutert. Plassen ble gruslagt i 1849, og har siden vært det. En del av plassen ble asfaltert under annen verdenskrig, og asfalten under grusdekket har skapt store erosjonsproblemer. På slutten av 1900-tallet ble det tilført rundt 150 tonn grus hvert år, mens grus fulgte med regnvann ned i Karl Johans gate, Universitetets kjellere og avløpsnettet. Et forslag i 1990-årene om brostein, som en folkegave til kongeparet, ble møtt med sterk kritikk, og kongeparet sa nei takk. 

I 2013 ble det bestemt å gjøre en full drenering og renovering av Slottsplassen og Slottsbakken ned til Frederiks gate og Karl Johans gate, til sammen 18 dekar. Disse seks lagene ble lagt, nevnt fra bunnen: fiberduk, forsterkningslag med pukk, bærelag med pukk av en annen sortering enn den som ligger under, et fire cm tykt lag med sort asfalt, et fire cm tykt lag med rødaktig asfalt, rød grus og fargeløst bindemiddel, og toppdekke av stabilisert grus.

## Bilder


File:Royal Palace Slottet Slottsplassen Karl Johan monumentet Oslo Norway 2015-10-05 distorted panorama c.jpg|Slottsplassen og Slottsbakken med Slottet og Slottsparken, sett fra sør. Foto: Fordreid panoramabilde, 2015
File:Royal Palace Slottet Slottsplassen Karl Johan monumentet Oslo Norway 2015-10-05 distorted panorama b.jpg|Brynjulf Bergsliens rytterstatue av Karl Johan (1875) står sentralt på plassen. Foto: Fordreid panoramabilde, 2015
File:Royal Palace Slottet Slottsplassen dronning Maud statue Oslo Norway 2015-10-05 distorted panorama b.jpg|Plassen sett fra sørøst med Ada Madsens statue av dronning Maud (1959). Foto: Fordreid panoramabilde, 2015
File:Royal Palace Slottet Slottsplassen Hans Majestet Kongens Garde Oslo Norway 2015-10-05 distorted panorama b.jpg|Gardist på vakt foran Slottet.Foto: Fordreid panoramabilde, 2015
File:Royal Palace Slottet Slottsplassen Slottsparken Hans Majestet Kongens Garde Gardevaktstuen Oslo Norway 2015-10-05 distorted panorama.jpg|«Gardevaktstuen» i  det nordre hjørnet av plassen. Foto: Fordreid panoramabilde, 2015
File:Royal Palace Slottet Slottsplassen Karl Johan monumentet Slottsparken Oslo Norway 2015-10-05 distorted panorama cropped.jpg|Plassen sett fra nordøst. Fra øst (til venstre i bildet) løper paradegata Karl Johans gate mot plassen og hovedfasaden som den formelle adkomsten til Slottet ved høytidelige anledninger.Foto: Fordreid panoramabilde, 2015

## Historiske bilder

File:Det kgl.slott, Slottet, Oslo - Riksantikvaren-T001 02 0519.jpg|Slottet og Slottsplassen uten «Karl Johan-monumentet», trolig på 1860-tallet.
File:No 1. Oslo. Panorama, ca 1928 (11415463596).jpg|Flyfoto fra 1928 med slottet, Slottsplassen og Slottsparken.
File:1292 A2. Oslo (11415436255).jpg|Flyfoto av Oslo sentrum, trolig fra 1950-tallet, med blant annet Karl Johans gate som ender i Slottsbakken med Slottsplassen foran Slottet. 
File:547. 17. mai 1906 - no-nb digifoto 20140723 00005 bldsa PK18642.jpg|Folkeliv foran Slottet 17. mai 1906

## Se også
* Slottet i Oslo
* «Karl Johan-monumentet»

## Referanser


## Eksterne lenker
*